पिछले बरे विधानसभा चुनाएं थवां पैह्‌ल्ले ते बाद च जनता कन्नै कीते गे वादें गी जेल्लै पूरा करने दी बारी आई ते मुक्खमंत्री उमर अब्दुल्ला गी एह् कम्म औक्खा सेई होवा करदा ऐ। एनेह् नेईं ऐ जे एह् ओहदे लेई कोई असाधारण कम्म नेईं ऐ। अज्ज ओह् बहुमत च न पर साबका सरकार तमां बेहत्तर ते अलग किश करने दा ओहदा दावा शुरूआत थमां गी डांवाडोल नज़र आ’वा रदा ऐ। लोकें दी जीवन दी मुश्किलें, खास करिऐ घाटी च, दूर करने दा ओह्‌दा वादा बी अर्थहीन साबत होआ’रदा ऐ ते इ’यां सेई ओवां’रदा ऐ जे बाकी दे राजनीतिज्ञें दी चाल्ली गै ओह् बी सिर्फ वादें गी करना गी जानदे न। उनें वादें गी सूचि च त्रै प्रमुक्ख वादे हे, मानवाधिकार हनन दे मामलें उप्पर नज़र रखना, सुरक्षाबलें गी हत्याएं लेई मिलेआ बेलगाम लाइसैंस रद्द करना ते ऐसे क्षेत्रें थमां सेनाएं गी टह्‌ना इत्थें दी स्थिति च सुधार होआ ऐ। विहम्बना एह् ऐ जे मुक्खमंत्री दा इने त्रैं गल्लै गी लेईऐ कीया गेआ वादा जिम्मेदारी दे अभाव कन्नै ग्रस्त ऐ। केन्द्रीय गृह मंत्री पी. चिदम्बरम दा इने मामलें च कीता गेया खुलासा एह स्पश्ट करदा ऐ जे किश नेईं बदलेआ जा’रदा ऐ ते न गै भविक्ख च कुसै बदलाव दी कोई मेद ऐ। बारामूला ज़िले दे बोमाई ग्रां च हाल इच गै होई हत्याएं दे मामले च जांच गी लेईऐ सेना दे बर्ताव कन्नै सारी कहानी साफ होंदी ऐ। पैह्‌ल्ले तां छानबीन करने दी गल्ल मन्नी लैत्ती गेई पर एहदे परैंत समानांतर छानबीन दा वादा करी दित्ता।